[pic] | COMISIA COMUNITĂŢILOR EUROPENE |

Bruxelles, 3.8.2009

COM(2009) 416 final

RAPORT AL COMISIEI privind implementarea, în 2005-2006, a Regulamentului (CEE) nr. 3820/85 de armonizare a anumitor dispoziții din domeniul social privind transportul rutier

(al 24-lea raport al Comisiei privind implementarea legislației sociale privind transportul rutier) {SEC(2009)1100}

RAPORT AL COMISIEI privind implementarea, în 2005-2006, a Regulamentului (CEE) nr. 3820/85 de armonizare a anumitor dispoziții din domeniul social privind transportul rutier

(al 24-lea raport al Comisiei privind implementarea legislației sociale privind transportul rutier)

REZUMAT

Prezentul raport al Comisiei are ca temă implementarea Regulamentului (CEE) nr. 3820/85 al Consiliului de armonizare a anumitor dispoziții din domeniul social privind transportul rutier[1]. Regulamentul prevede duratele maxime de conducere, precum și pauzele și perioadele minime de repaus pentru conducătorii auto profesioniști, precum și procedurile de control. În conformitate cu Directiva 88/599/CEE privind procedurile standard de control[2], statele membre sunt obligate să garanteze că cel puțin 1% din toate zilele lucrate de către conducătorii auto profesioniști de camioane și autobuze sunt verificate fie prin inspecții la întreprinderile de transport, fie în trafic.

În pofida obligației de raportare, unele state membre au înregistrat întârzieri majore în prezentarea datelor proprii. Pentru a evita întârzierea următorului raport, este foarte important ca rapoartele statelor membre pentru perioada 2007-2008 să parvină Comisiei până la 30 septembrie 2009. Aceste rapoarte vor trebui, de asemenea, să includă informații referitoare la implementarea Directivei privind timpul de lucru, și anume Directiva 2002/15/CE privind organizarea timpului de lucru al persoanelor care efectuează activități mobile de transport rutier[3], în conformitate cu articolul 13 alineatul (1) din respectiva directivă. Acest lucru va permite Comisiei să întocmească un raport cuprinzător care să includă toate informațiile pertinente privind implementarea normelor sociale în domeniul transportului rutier.

În perioada de raportare, Austria, Franța, Italia și Spania au majorat numărul total al zilelor lucrătoare verificate. Numărul total mediu de zile lucrătoare verificate (naționale și nenaționale luate împreună) a rămas, în mare, același în perioada 2005-2006, si anume de circa 2,4 milioane, în comparație cu o medie de aproximativ 2,3 milioane de zile lucrătoare verificate în perioada de raportare anterioară.

Cu excepția Ciprului, a Estoniei, a Irlandei, a Țărilor de Jos, a Portugaliei și a Suediei, toate statele membre au depășit procentul obligatoriu de 1% din toate zilele lucrătoare care trebuie verificate, în timp ce Austria, Franța, Germania, Italia, Polonia și Spania au depășit procentul de 2%, care intră în vigoare ca prag obligatoriu la 1 ianuarie 2008. Și Elveția a depășit pragul respectiv.

Numărul total al infracțiunilor constatate pe teritoriul UE și raportate Comisiei a scăzut ușor, cu toate că în câteva state membre a crescut. Față de perioada de raportare anterioară, numărul infracțiunilor constatate în ceea ce privește pauzele și perioadele de repaus a scăzut; la fel și numărul infracțiunilor privind perioadele de conducere. În schimb, s-a înregistrat o creștere în privința orarelor de lucru și a registrelor de sarcini. Cele mai frecvente încălcări ale legislației privesc articolul 7 din regulament (pauze), fiind constatate 425 195 de încălcări. În perioada de raportare anterioară, cel mai ridicat număr de încălcări constatate priveau articolul 8 din regulament (perioadele de repaus; 435 849).

Efectele noului Regulament (CE) nr. 561/2006[4] privind duratele de conducere și perioadele de repaus și ale directivei de implementare a acestuia, Directiva 2006/22/CE privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85[5], în vigoare de la 11 aprilie 2007 și 1 mai 2006, nu au putut fi încă măsurate în perioada de raportare. Cu toate acestea, se estimează că aceste norme noi vor facilita punerea în aplicare a legislației sociale. Ele asigură o abordare orientată, bazată pe evaluări ale riscului, consolidează cooperarea dintre statele membre și atribuie Comisiei competențe de executare, în special în ceea ce privește standardele minime pentru controalele în trafic și pentru cele la sediul întreprinderilor, echipamentul standard al unităților de control și ce fapte trebuie considerate încălcări. Aceste competențe se exercită cu sprijinul unui comitet de reglementare. Trebuie să se pună mai mult accent pe implementarea eficientă și armonizată a setului de norme sociale ameliorat.

1. INTRODUCERE

Prezentul raport, care acoperă perioada de doi ani 2005-2006, se bazează pe informațiile provenite de la statele membre care au utilizat formularul standard elaborat în conformitate cu Decizia Comisiei din 22 februarie 1993[6].

Majoritatea informațiilor primite au fost complete, însă au existat diferențe în ceea ce privește calitatea rapoartelor. De exemplu, Grecia nu a prezentat date privind infracțiunile. Unele state membre, precum Slovenia sau Republica Cehă, au transmis rapoarte numai pentru anumite părți ale perioadei de raportare. Unele au fost diferite de formatul de raportare în sensul că nu au făcut în mod corespunzător distincția între cele trei grupuri diferite de conducători auto care trebuiau verificați (resortisanți, din alte state membre sau din țări terțe).

Statele membre care au aderat în 2004 au trebuit să își prezinte rapoartele pentru prima dată pentru perioada 2005-2006. România și Bulgaria, care au devenit state membre ale Uniunii Europene începând cu 1 ianuarie 2007, prin urmare după încheierea perioadei de raportare, nu au trebuit să prezinte rapoarte naționale. Cu toate acestea, România a prezentat un raport complet, pentru întreaga perioadă.

Și Elveția a transmis Comisiei datele proprii.

2. TABELE DE SINTEZĂ

2.1. Verificări: rezumat

Tabelul de mai jos indică numărul de zile verificate efectiv ca proporție din numărul minim de zile lucrătoare care trebuiau verificate în perioada de raportare (1 ianuarie 2005-31 decembrie 2006).

- a - | - b - | - c - | - d - | - e - |

Stat membru | Numărul minim de zile lucrătoare care trebuiau verificate | Numărul de zile lucrătoare verificate (resortisanți) | Numărul de zile lucrătoare verificate (neresortisanți) | Numărul total de zile lucrătoare verificate | Numărul de zile lucrătoare verificate ca proporție din numărul minim de zile lucrătoare care trebuiau verificate (d/a) |

Austria | 470 736 | 875 914 | 510 678 | 1 386 592 | 2,95 |

Belgia | 726 000 | 965 414 | 152 065 | 1 117 479 | 1,54 |

Cipru | 77 589 | 4 738 | 4 738 | 0,06 |

Republica Cehă[7] | 265 491 | 1 159 843 | 219 308 | 1 379 151 | (5,19) |

Danemarca | 220 000 | 284 455 | 27 985 | 312 440 | 1,42 |

Estonia | 61 160 | 37 189 | 2 290 | 39 479 | 0,65 |

Finlanda | 334 000 | 379 920 | 79 033 | 458 953 | 1,37 |

Franța[8] | 2 505 000 | 8 958 405 | 2 073 646 | 11 032 051 | 4,4 |

Germania | 5 717 462 | 7 571 798 | 5 586 304 | 13 158 102 | 2,3 |

Grecia | 6 402 | 29 646 | 917 | 30 563 | (4,77) |

Ungaria | 560 000 | 639 530 | 132 494 | 772 024 | 1,37 |

Irlanda | 904 700 | 632 710 | 89 | 632 799 | 0,70 |

Italia | 3 268 176 | 7 441 167 | 934 095 | 8 375 262 | 2,56 |

Letonia | 305 662 | 485 697 | 73 915 | 559 612 | 1,83 |

Lituania | 251 660 | 237 567 | 78 807 | 316 374 | 1,26 |

Luxemburg | 51 201 | 72 091 | 15 923 | 88 014 | 1,72 |

Malta | 103 | 1 001 | 65 | 1 066 | (10,34) |

Țările de Jos | 595 405 | 471 571 | 59 831 | 531 402 | 0,89 |

Polonia | 1 286 126 | 5 063 096 | 3 479 674 | 8 542 770 | 6,64 |

Portugalia | 585 077[9] | 99 613 | 518 | 100 131 | 0,17 |

România | 410 106 | 428 043 | 72 680 | 500 723 | 1,22 |

Slovacia | 164 027 | 202 278 | 1 519 | 203 797 | 1,24 |

Slovenia7 | 80 000 | 81 059 | (1,01) |

Spania | 1 912 819 | 4 138 122 | 438 912 | 4 577 034 | 2,39 |

Suedia | 528 000 | 414 891 | 96 227 | 511 118 | 0,97 |

Regatul Unit | 2 254 506 | 3 157 534 | 484 546 | 3 642 080 | 1,62 |

Elveția | 412 040 | 1 646 858 | 331 930 | 1 978 788 | 4,80 |

Tabelul arată că majoritatea statelor membre au reușit să atingă obiectivul de 1% din toate zilele lucrătoare care trebuiau verificate. Excepție au făcut Cipru (0,06), Estonia (0,65), Irlanda (0,70), Țările de Jos (0,89), Portugalia (0,17) și Suedia (0,97).

Raportul Sloveniei se referă numai la 2006 și nu se face deosebire între resortisanți și neresortisanți în ceea ce privește numărul de zile lucrătoare verificate. Acest lucru face imposibilă stabilirea oricăror concluzii cu privire la raportul dintre grupurile respective în ceea ce privește verificările.

Cifrele sugerează că unele dintre date au fost raportate în mod inconsecvent. In cazul Greciei, este improbabil ca numai 1 345 de vehicule să intre sub incidența Regulamentului (CEE) nr. 3820/85 de armonizare a anumitor dispoziții din domeniul social privind transportul rutier, având în vedere că Grecia a raportat 3 997 de copii legalizate de autorizații comunitare în contextul Regulamentului (CEE) nr. 881/92 privind accesul pe piața transportului rutier[10].

Aceleași observații sunt valabile și pentru Malta, în cazul căreia numărul de copii legalizate de autorizații comunitare depășește, într-o măsură asemănătoare, numărul de vehicule care intră sub incidența regulamentului respectiv, ajungându-se astfel la un număr minim de zile lucrătoare care trebuie verificate de numai 103.

În cazul Republicii Cehe, numărul de controale raportate ca fiind efectuate este deosebit de mare în comparație cu cifra pe doi ani a unor țări cu caracteristici similare, precum Austria sau Ungaria, deși raportul ceh se referă doar la anul 2006. În așteptarea unor verificări suplimentare ale acestor cifre, rata performanțelor calculată aritmetic nu se mai ia în considerare.

Un raport prezentat anterior și referitor la anii 2004-2005 nu a putut fi luat în considerare din cauza faptului că nu s-a putut stabili în mod clar care controale au fost efectuate în 2004 (și nu ar fi incluse, prin urmare, în perioada de raportare) și din cauza lipsei unui calcul al verificărilor minime care trebuiau realizate.

În toate aceste rapoarte, rata calculată este pusă între paranteze și nu va mai fi luată în considerare.

2.2. Infracțiuni: rezumat

Numărul infracțiunilor înregistrate: articolele 6, 7, 8 și 14 din Regulamentul (CEE) nr. 3820/85

Prezentare generală per stat membru

Stat membru | Călători | Mărfuri | Total |

6 | Perioade de conducere | 297 244 |

7 | Pauze | 425 195 |

8 | Perioade de repaus | 241 365 |

14 | Orarul de lucru și registrul de sarcini | 52 951 |

Total | 1 016 755 |

Conform raportului belgian, numărul total de resortisanți verificați în trafic a ajuns la 35 761, în Belgia, 59 264 de verificări privindu-i pe neresortisanți. Aceasta a dus la un număr aproape egal de infracțiuni înregistrate pentru operațiunile de transport de călători în ceea ce îi privește pe resortisanți și pe neresortisanți. În ceea ce privește transportul de mărfuri, numărul de infracțiuni ale neresortisanților a fost de peste trei ori mai mare decât numărul de infracțiuni ale resortisanților.

Aceleași observații sunt valabile și pentru Lituania. În timp ce numărul de verificări privindu-i pe resortisanți este mai mare decât cel al verificărilor efectuate în cazul neresortisanților, numărul de infracțiuni detectate este aproape același pentru resortisanți și neresortisanți în ceea ce privește transportul de călători. În privința transportului de mărfuri, numărul infracțiunilor constatate în timpul verificărilor efectuate în cazul neresortisanților depășește în mod semnificativ numărul verificărilor aplicate resortisanților. În Luxemburg, numărul total al neresortisanților verificați în trafic este de peste două ori mai mare decât cel al resortisanților.

Și în Slovenia, numărul total al neresortisanților verificați în trafic depășește cu mult numărul resortisanților.

În cazul Republicii Cehe, numărul infracțiunilor detectate este deosebit de scăzut, în special dacă avem în vedere numărul extraordinar de mare de zile lucrătoare raportate ca urmând a fi verificate.

În ceea ce privește împărțirea controalelor în controale pentru resortisanți și controale pentru neresortisanți, trebuie amintit că este necesar ca aceste controale să se efectueze într-un mod nediscriminatoriu.

3. RELAȚIILE ȘI COOPERAREA DINTRE STATELE MEMBRE

ÎN CONFORMITATE CU ARTICOLUL 5 ALINEATUL (1) DIN DIRECTIVA 88/599/CEE PRIVIND PROCEDURILE STANDARD DE CONTROL, ACESTEA TREBUIAU Să ÎNTREPRINDă ACțIUNI CONCERTATE CEL PUțIN DE DOUă ORI PE AN. În temeiul articolului 5 din Directiva 2006/22/CE privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85, începând cu anul 2007, acest număr minim de controale concertate crește la șase pe an.

Cu toate acestea, numai Austria a raportat în mod explicit că a luat parte la controale transfrontaliere. Aceste controale au fost coordonate de Euro Control Route (ECR). Controalele concertate au fost efectuate împreună cu Biroul Federal German pentru Transportul de Mărfuri ( Bundesamt für Güterverkehr –BAG).

4. OBSERVAȚII ȘI CONCLUZII

4.1. Propuneri făcute de statele membre

Statele membre nu au făcut niciun fel de propuneri în rapoartele lor naționale.

4.2. Observații

Deși dispozițiile referitoare la duratele de conducere și la perioadele de repaus sunt în vigoare de aproape treizeci de ani, încă mai există unele diferențe în ceea ce privește realizările statelor membre care le pun în aplicare. Acest lucru afectează obiectivele de consolidare a siguranței rutiere și a competiției loiale, precum și pe cel de ameliorare a condițiilor de lucru ale conducătorilor auto.

La 11 aprilie 2007 și, respectiv, la 1 mai 2006, au intrat în vigoare noile dispoziții legale din Regulamentul (CE) nr. 561/2006 privind duratele de conducere și perioadele de repaus și din Directiva 2006/22/CE privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85. Cu toate acestea, întrucât tahograful digital este obligatoriu începând din mai 2006 pentru noile vehicule, punerea în aplicare a normelor referitoare la duratele de conducere și la perioadele de repaus s-a îmbunătățit în mod substanțial. Acesta poate fi unul dintre motivele pentru care s-a înregistrat o ușoară scădere a numărului total de infracțiuni raportate.

Se așteaptă ca noile dispoziții care au intrat în vigoare în 2006 și 2007 să producă o și mai mare îmbunătățire.

4.2.1. Prezentarea datelor

Lipsa punctualității din partea unor state membre în ceea ce privește furnizarea de informații către Comisie împiedică întocmirea de timpuriu a raportului. În plus, prezentarea unor date care nu corespund formatului standard de raportare sau a unor date incomplete împiedică și mai mult realizarea unei comparații cuprinzătoare între țări.

Statele membre în cauză ar trebui să abordeze întrebările specifice cu privire la exactitatea și caracterul plauzibil al datelor, după cum se descrie în detaliu în capitolele 2.1 și 2.2.

Li se reamintește statelor membre că prezentarea de rapoarte complete în conformitate cu formatul standard de raportare este o obligație care revine statelor membre și care decurge din Regulamentul (CEE) nr. 3820/85.

S-a introdus un nou format de raportare pentru a ține cont de evoluțiile normelor comunitare privind duratele de conducere și perioadele de repaus. Noile cerințe de raportare stabilite printr-o Decizie a Comisiei din 22 septembrie 2008[14], bazate pe Regulamentul (CE) nr. 561/2006 privind duratele de conducere și perioadele de repaus și pe Directiva 2006/22/CE privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85 conțin, în special, informații referitoare la excepțiile naționale acordate de statele membre în temeiul articolului 13 alineatul (1) din Regulamentul (CE) nr. 561/2006 și detalii mai exacte privind verificările efectuate asupra vehiculelor. În plus, este prevăzut și un format de raportare privind implementarea Directivei 2002/15/CE.

4.2.2. Controale

Numărul de verificări s-a menținut, în general, la același nivel în majoritatea statelor membre.

Austria, Italia, Franța și Spania au crescut numărul verificărilor, în timp ce în Luxemburg și în Germania s-a înregistrat o scădere de aproximativ 3%. În perioada de raportare anterioară, Germania a verificat 5,06% din totalitatea zilelor lucrătoare, în timp ce în perioada de raportare actuală au fost verificate doar 2,3%. În Luxemburg, procentajul de zile lucrătoare verificate a scăzut de la 4% în 2003-2004 la 1,72% în perioada de raportare actuală. În timp ce Luxemburgul nu a oferit niciun fel de explicații în raportul său, Germania a indicat că numărul de vehicule care intră sub incidența Regulamentului (CEE) nr. 3820/85 și, prin urmare, numărul de controale minime aproape că s-au dublat de la ultima perioadă de raportare.

Aproape toate statele membre au depășit nivelul standard de bază de verificare a 1% din zilele lucrătoare, iar Austria, Franța, Germania, Italia, Polonia și Spania au depășit nivelul de 2%.

Unele state membre nu au respectat însă dispozițiile legale referitoare la numărul minim de zile lucrătoare care trebuie verificate.

Cele mai puține verificări au fost efectuate de către Cipru (0,06%), Portugalia (0,17%), Estonia (0,65%) , Irlanda (0,70%), Țările de Jos (0,89%) și Suedia (0,97%). Ținând cont de perioada de raportare precedentă, li se solicită acestor state membre să ia urgent toate măsurile corective necesare. Portugalia și Suedia nu și-au îndeplinit obligațiile de control pentru a doua oară consecutiv (2003-2004: 0,21% și, respectiv, 0,98%). Țările de Jos, după ce au depășit pragul de 1% în perioada de raportare anterioară, au raportat o regresie semnificativă. Date fiind rezultatele slabe ale țărilor menționate, este de așteptat ca acestea să întâmpine mari dificultăți în a atinge noul nivel de 2%, valabil de la 1 ianuarie 2008, după cum prevede Directiva 2006/22/CE privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85.

4.2.3. Infracțiuni

În concluzie, se poate spune că s-a înregistrat o scădere a numărului total de infracțiuni detectate, deși noile state membre au trebuit să își prezinte rapoartele pentru prima dată[15].

Datele analizate arată că s-a înregistrat o creștere a numărului infracțiunilor constatate în următoarele state membre: Austria, Țările de Jos, Spania și Regatul Unit. În timp ce, de exemplu, în Austria și în Regatul Unit a crescut și numărul total al verificărilor, numărul acestora a scăzut în Țările de Jos. În Spania, numărul infracțiunilor detectate aproape s-a dublat, în timp ce, în UE și Elveția, numărul total de zile lucrătoare verificate a crescut doar cu puțin sub o cincime.

Întrucât majoritatea statelor membre au raportat o scădere a numărului de infracțiuni constatate, și numărul total al infracțiunilor detectate a scăzut. În timp ce în 2003-2004, statele membre au raportat un total de 1 185 395, totalul pentru 2005-2006 este de 1 016 755 (Elveția a raportat 14 913), deși aria geografică de aplicare a Regulamentului (CEE) nr. 3820/85 a crescut în urma aderării a zece noi state membre în 2004. O posibilă cauză a acestei evoluții o pot reprezenta primele efecte pozitive ale introducerii noului tahograf digital, care permite o mai bună punere în aplicare și respectare a legislației sociale în sectorul transportului rutier.

Este dificil de evaluat situația din perioada 2005-2006, deoarece numeroase state membre nu au prezentat rapoarte separate, acest lucru nefiind obligatoriu.

Cea mai frecventă încălcare a legislației a fost reprezentată de nerespectarea pauzelor, aceasta constituind 41,81% dintre infracțiunile detectate. În perioada anterioară, numai 36,36% dintre infracțiunile detectate au fost legate de pauze. În 2003-2004, perioadele de repaus au reprezentat cea mai mare proporție a infracțiunilor detectate (36,76%).

Probabilitatea detectării unei infracțiuni în timpul unei verificări a zilelor lucrătoare a fost cea mai ridicată în Slovacia (18,41), România (8,48) și Germania (5,36), în timp ce riscul detectării a fost extrem de scăzut în Letonia (0,06), Lituania (0,5) și Portugalia (0,61).

4.2.4. Interpretarea Regulamentelor nr. 3820/85 și nr. 3821/85 ale Consiliului prin hotărâri ale Curții de Justiție

De la ultimul raport, au fost pronunțate trei hotărâri ale CEJ în legătură cu Regulamentul (CEE) nr. 3820/85. Prima a fost cauza C-372/03 din 15 septembrie 2005 (Comisia Comunităților Europene/Republica Federală Germania). Chestiunea adresată Curții a fost aceea că Germania ar fi încălcat articolul 5 alineatul (1) litera (b) din Regulamentul nr. 3820/85, eliberând permise de conducere pentru vehicule din categoriile C1 sau C1+E unor conducători auto cu vârsta sub 18 ani.

Curtea a declarat că nici Directiva 91/439 privind permisele de conducere, nici Regulamentul nr. 3280/85 de armonizare a anumitor dispoziții din domeniul social privind transportul rutier nu prevăd posibilitatea derogării de la vârsta minimă de 18 ani pentru eliberarea permiselor de conducere pentru vehicule din categoriile C1 și C1+E.

Într-o altă cauză, C-93/05 (Teemu Hakala/Oy L. Simons Transport Ab) referitoare la articolul 10 din Regulamentul nr. 3820/85, Curtea a concluzionat că o schemă de plată bazată pe distanțele parcurse contravine dispoziției respective, cu excepția cazului în care o astfel de schemă este de așa natură încât să nu pună în pericol siguranța rutieră. Instanțele naționale sunt cele care trebuie să confirme, în lumina tuturor circumstanțelor în speță din acțiunea principală, dacă așa stau lucrurile.

În cauza C-128/04 din 17 martie 2005 (Raemdonck și Raemdonck Janssens), Curtea de Justiție a decis că termenii „materiale sau echipamente” de la articolul 13 alineatul (1) litera (g) din Regulamentul nr. 3820/85 de armonizare a anumitor dispoziții din domeniul social privind transportul rutier trebuie interpretați ca referindu-se nu numai la „unelte și instrumente”, ci și la bunuri, precum materiale de construcție sau cabluri, care sunt necesare pentru desfășurarea unei lucrări care face parte din activitatea principală a conducătorului auto al vehiculului respectiv. Această activitate, care, în sensul articolului 13 alineatul (1) litera (g), nu poate consta în conducerea vehiculului, trebuie să reprezinte activitatea principală a conducătorului auto respectiv și nu a întreprinderii în cauză.

4.2.5. Modificări ale legislației

La 11 aprilie 2007 a intrat în vigoare un nou regulament, și anume Regulamentul (CE) nr. 561/2006 privind duratele de conducere și perioadele de repaus, cu excepția dispozițiilor referitoare la tahograful digital, care au intrat în vigoare mai devreme, la 1 mai 2006. Acest regulament clarifică și actualizează legislația veche de douăzeci de ani. Regulamentul are drept scop creșterea siguranței rutiere, îmbunătățirea condițiilor de lucru ale conducătorilor auto și a concurenței loiale în statele membre.

Pe lângă ameliorarea condițiilor sociale și de siguranță, noile măsuri asigură și punerea în aplicare strictă și armonizată a acestor norme. Regulamentul consolidează dispozițiile referitoare la răspunderea angajatorului și pregătește terenul pentru sancțiuni comune aplicate pentru infracțiunile grave.

Noua Directivă 2006/22/CE privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85 și de abrogare a Directivei 88/599/CE, a intrat în vigoare la 1 mai 2006, având ca termen de transpunere 1 aprilie 2007. Noua directivă crește progresiv numărul minim de verificări necesare de la 1% la 3% din numărul total al zilelor lucrate de conducătorii auto profesioniști în 2010. În acest procentaj general, procentajul minim consacrat verificărilor în trafic a crescut de la 15% la 30%, iar procentul verificărilor la sediul întreprinderilor a crescut de la 25% la 50%.

4.2.6. Concluzii

În perioada de raportare s-a observat o ușoară scădere a numărului de infracțiuni. În timp ce numărul total de infracțiuni constatate în perioada de raportare anterioară s-a ridicat la 1 185 395, numărul total de infracțiuni detectate în perioada 2005-2006 a fost de 1 016 755. Următorul raport va arăta dacă această evaluare reprezintă o tendință sustenabilă. În următorul raport, efectele pozitive ale noii legislații, în special ale tahografului digital, ar trebui să fie pe deplin măsurabile.

Cu 425 195 de infracțiuni înregistrate, respectiv 41,81% din toate infracțiunile detectate, respectarea pauzelor este aspectul cel mai critic. Pe durata ultimei perioade de raportare, aspectul cel mai îngrijorător a fost respectarea perioadelor de repaus.

Aplicarea eficace a normelor privind duratele de conducere, pauzele și perioadele de repaus este de o importanță majoră. Prin urmare, Comisia solicită tuturor statelor membre care nu respectă încă noile dispoziții privind sporirea intensității verificărilor să crească numărul verificărilor. În plus, este obligatorie creșterea numărului de verificări concertate și de inițiative de cooperare care promovează schimbul de informații și de personal între statele membre. Aceste acțiuni vor contribui la consolidarea activităților de punere în aplicare și vor duce la o implementare armonizată și îmbunătățită a dispozițiilor regulamentului.

Următorul raport va privi perioada de raportare 2007-2008. Acesta va fi primul raport în temeiul noului Regulament (CE) nr. 561/2006 privind duratele de conducere și perioadele de repaus. Li se solicită statelor membre să se asigure că rapoartele sunt prezentate cel târziu la 30 septembrie 2009.

Nu toate statele membre au atins nivelul minim prevăzut al controalelor în ceea ce privește zilele lucrate de către conducătorii auto. Dat fiind că majoritatea statelor membre, care și-au respectat obligația legală, au depășit cu puțin pragul, Comisia recomandă statelor membre să își intensifice eforturile, deoarece este stabilit ca numărul controalelor prevăzut de legislație să crească, practic, de trei ori până în 2010, și anume la 3%.

În vederea asigurării concurenței loiale, a unor standarde sociale egale și a siguranței rutiere, este indispensabil ca toate membre să respecte dispozițiile referitoare la numărul controalelor.[pic][pic][pic]

[1] Regulamentul (CEE) nr. 3820/85 al Consiliului din 20 decembrie 1985 de armonizare a anumitor dispoziții din domeniul social privind transportul rutier, JO L 370, 31.12.1985, p. 1.

[2] Directiva 88/599/CEE a Consiliului din 23 noiembrie 1988 privind procedurile standard de control pentru aplicarea Regulamentului (CEE) nr. 3820/85 privind armonizarea unor dispoziții ale legislației sociale referitoare la transportul rutier și a Regulamentului (CEE) nr. 3821/85 privind aparatura de înregistrare în transportul rutier, JO L 325, 29.11.1988, p. 5.

[3] Directiva 2002/15/CE a Parlamentului European și a Consiliului din 11 martie 2002 privind organizarea timpului de lucru al persoanelor care efectuează activități mobile de transport rutier, JO L 80, 23.23.2002, p. 35.

[4] Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului, JO L 102, 11.4.2006, p. 1.

[5] Directiva 2006/22/CE a Parlamentului European și a Consiliului din 15 martie 2006 privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85 ale Consiliului privind legislația socială referitoare la activitățile de transport rutier și de abrogare a Directivei 88/599/CEE a Consiliului, JO L 102, 11.4.2006, p. 35.

[6] Decizia Comisiei din 22 februarie privind elaborarea formularelor standard prevăzute la articolul 6 din Regulamentul (CEE) nr. 3820/85 al Consiliului privind armonizarea anumitor dispoziții din domeniul social referitoare la transportul rutier, JO L 72, 25.3.1993, p. 33.

[7] Raportul se referă doar la anul 2006.

[8] Franța nu face diferența între resortisanți și neresortisanți, nici între conducători auto din alte state membre și din țări terțe, ci între rezidenți și nerezidenți. În tabel, rezidenții apar ca resortisanți, iar nerezidenții ca neresortisanți.

[9] Statul membru nu a prezentat date; prin urmare, cifrele provin din perioada de raportare anterioară.

[10] Regulamentul (CEE) nr. 881/92 al Consiliului din 26 martie 1992 privind accesul pe piața transportului rutier de mărfuri în cadrul Comunității către sau dinspre teritoriul unui stat membru sau care traversează teritoriul unuia sau mai multor state membre, JO L 95, 9.4.1992, p.1.

[11] Datele raportate de poliție și de inspectorii sociali nu au fost incluse în tabelul de mai sus, întrucât acestea nu erau defalcate corespunzător.

[12] Cifrele se referă la transportul de mărfuri și călători.

[13] Statul membru nu a prezentat date.

[14] Decizia Comisiei din 22.IX.2008 de stabilire a formularului tip de raportare menționat la articolul 17 din Regulamentul (CE) nr. 561/2006 [C(2008)5123 final].

[15] Calitatea datelor provenite de la majoritatea statelor membre este suficientă. Grecia, la fel ca și pentru perioada 2003-2004, nu a prezentat niciun fel de date. Danemarca a prezentat date incomplete referitoare la neresortisanți. În cazul Sloveniei, nu a existat o diferențiere clară între resortisanți, statele membre UE și țările terțe în cadrul sectoarelor de transport de călători și mărfuri.